CPL ตั้งบ.ร่วมทุนถือหุ้น 40% ทำศูนย์กระจายสินค้าสำหรับหนังทุกประเภท
CPL ตั้งบ.ร่วมทุนถือหุ้น 40% ทำศูนย์กระจายสินค้าสำหรับหนังทุกประเภท 
21 ก.ค. 2558

บริษัท ซี.พี.แอล.กรุ๊พ จำกัด (มหาชน) หรือ CPL ระบุว่า ที่ประชุมคณะกรรมการบริษัทเมื่อวานนี้ อนุมัติหลักการร่วมทุนในการจัดตั้งบริษัทใหม่ เพื่อดำเนินธุรกิจศูนย์กระจายสินค้า สำหรับหนังทุกประเภท (Leather Platform Service) ภายใต้ชื่อบริษัท อินทิเกรเต็ด เลเธอร์ เน็ตเวอร์ค จำกัด ภายในเดือนก.ค.58
โดยจะเป็นบริษัทเพื่อนำเข้าและจำหน่ายหนังสัตว์ทุกประเภทมูลค่าลงทุน 1 ล้านบาท และมีแผนจะเพิ่มทุนในอนาคต ซึ่งบริษัทจะเพิ่มทุนตามสัดส่วนที่ถือหุ้นอยู่ 40%
สำหรับเงินลงทุนที่ใช้ในการจัดตั้งบริษัทจะมาจากเงินทุนหมุนเวียน โดยบริษัทคาดว่าจะได้รับผลประโยชน์ตอบแทนในรูปเงินปันผลตามสัดส่วนการถือหุ้น
ขณะที่ผู้ถือหุ้นอื่นในบริษัทใหม่ดังกล่าว ได้แก่ นาย ANDY SAI KA WONG  ถือหุ้น 30% , นาย KENNETH WONG ถือหุ้น 19% , นายภูวสิษฐ์ วงษ์เจริญสิน ถือหุ้น 10.997% เป็นต้น